GREEN Number Plate | Regtransfers.co.uk
'GREEN' Registrations (14)
Alternative 'GREEN' Registrations (2) Ja, ek hakkel, maar moenie my anders behandel nie.' | Netwerk24
Ja, ek hakkel, maar moenie my anders behandel nie.'
Deur Natalie Thysse, Noordwes-Universiteit 12 Julie 2019 11:48
Terwyl ons samelewing gons oor rassisme, is daar soveel ander kwessies wat net soveel aandag verg. Kwessies soos gestremdheid.
Tussen 3 November en 3 Desember, gedenk Suid-Afrika die Internasionale Dag van mense wat leef met ’n gebrek. Die dag staan bekend as die “National Disability Rights Awareness Day”.
Volgens ’n sensusopname in 2011, is daar 7,5% Suid-Afrikaners wat met ’n gebrek leef of aan ’n gebrek ly. Die meeste van hulle is vroue.
As iemand wat hakkel, vind ek daagliks dat ek anders behandel word. Wanneer ek sê ons soek niemand se simpatie nie, praat ek waarskynlik vir die meeste van ons wat aan een of ander gebrek lei.
Ons wil nie anders behandel word nie, maar ons wil sien dat mense moet ophou om teen ons te diskrimineer.
Dit verbaas my hoe die mense van die land uit hul pad gaan om geld in te samel vir bewusmaking. Maar wat doen ons aan die feit dat daar daagliks gediskrimineer word teen gestremde mense?
Is dit nie net so erg soos om rassisties te wees nie? Wat doen ons land om die lewe van iemand wat byvoorbeeld nie kan loop nie, wat afhanklik is van ’n rolstoel, makliker te maak?
Kinders wat erg gestremd is, kan nie skoolgaan nie, en dit is nie net omdat hulle gestremd is nie, maar hoeveel skole is byvoorbeeld rolstoelvriendelik?
Gevolglik moet kinders eenvoudig die skool los, mits hulle ouers geld het en tuisonderrig kan bekostig. Wat doen die regering daaraan?
Wat betref mense wat nie na skole kan gaan nie weens gebrek, kan daar ’n liefdadigheidsorganisasie gestig word. Ja, ek weet daar is baie, maar ons het een nodig wat spesifiek gemik is op die jeug.
LEES MEER: My hakkelry is ’n geskenk
Die doel sal wees om seker te maak gestremde kinders van hul ouderdom wat nie langer skool toe kan gaan nie, hou aan met hul skoolwerk. Hulle moet ook toetse en eksamens skryf – natuurlik onder die toesig van onderwysers, wat sekerlik nie sal omgee om dit te doen nie.
Alles gebeur nie oornag
Te veel word verwag van pres. Cyril Ramaphosa. Die land se mense verstaan nie dat niks oornag kan gebeur nie.
Ek kan nog nie met sekerheid sê dat Suid-Afrika oor 20 jaar van nou af perfek gaan wees nie, maar wat ek wel kan sê, is dat ons die land ’n beter plek kan maak as elkeen elke dag ’n bietjie ekstra moeite insit om jou medemens te help.
Die land se mense verstaan nie dat niks oornag kan gebeur nie.
Daar bestaan nie iets soos “ek sien nie jou gebrek nie”. Dit is juis wat gesien moet word, want dit maak jou uniek en is deel van die mens.
So ek sien Suid-Afrika oor 20 jaar van nou, as ’n land waar gestremde mense aanvaar word vir wie en wat hulle is, gebrek(ke) en al.
Natalie Thysse (21) studeer BA Taal en Literatuurstudie aan die Noordwes Universiteit (Potchefstroom).